13. ΑΠΟΦΑΣΙΣ ΥΠΟΥΡΓΩΝ ΕΘΝΙΚ. ΑΜΥΝΗΣ ΚΑΙ ΟΙΚΟΝΟΜΙΚΩΝ Αριθ. 194906 της 22/22 Νοεμ. 1969 (ΦΕΚ Β΄ 777) Περί του περιεχομένου της βεβαιώσεως των αποδοχών στρατευσίμων οπλιτών, κληρωτών και εφέδρων μη δικαιουμένων αποδοχών μονίμων. Έχοντες υπ’ όψει: Τας διατάξεις του εδαφ. 2 της παρ. 2 του άρθρ. 57 του Ν.Δ. υπ’ αριθ. 321/69 «περί Κώδικος Δημοσίου Λογιστικού», αποφασίζομεν: Καθορίζομεν, όπως η βεβαίωσις, περί ης η διάταξις του εδαφ. 2 της παρ. 2 του άρθρ. 57 του Ν.Δ. 321/1969 «περί Κώδικος Δημοσίου Λογιστικού», περιέχη τα κάτωθι στοιχεία: Σελ. 74(α) Τεύχος 377-Σελ. 50 α)Τον αριθμόν των κατά την διάρκειαν του μηνός, εις ον αναφέρεται η πληρωμή, μισθοδοτηθέντων ανδρών κατά βαθμόν. β)Το αναλογούν χρηματικόν ποσόν, δια την μισθοδοσίαν των ανδρών της μονάδος, κατά βαθμόν και εν συνόλω, δι’ ολόκληρον τον μήνα, εις ον αναφέρεται η πληρωμή. γ)Τας επί του άνω ποσού γενομένας νομίμους κρατήσεις. δ)Το καθαρόν πληρωθέν ποσόν εις τους δικαιούχους, κατά βαθμόν, και εν συνόλω. ε)Αναφοράν εις την οικείαν σελίδα του υπό της μονάδος τηρουμένου βιβλίου ειδικού μισθολογίου, εξ ου εξήχθησαν τα υπό στοιχ. α΄ έως δ΄ στοιχεία. ς)Ημερομηνίαν εκδόσεως της βεβαιώσεως και τας υπογραφάς των αρμοδίων οργάνων, κατά τας διατάξεις περί Οικονομικής Μερίμνης και Λογιστικού των Ενόπλων δυνάμεων. Η παρούσα, ης η ισχύς άρχεται από 1 Ιαν. 1970, δημοσιευθήτω δια της Εφημερίδος της Κυβερνήσεως. 